CELEX: C2007/297/18
Language: et
Date: 2007-12-08 00:00:00
Title: Kohtuasi C-241/06: Euroopa Kohtu (kolmas koda) 11. oktoobri 2007 . aasta otsus (Hanseatisches Oberlandesgericht'i (Saksamaa) eelotsusetaotlus) — Lämmerzahl GmbH versus Freie Hansestadt Bremen (Riigihankelepingud — Direktiiv 89/665/CEE — Riigihankemenetluses tehtavate otsuste läbivaatamise kord — Aegumistähtaeg — Tõhususe põhimõte)

8.12.2007   
            
            
               ET
            
            
               Euroopa Liidu Teataja
            
            
               C 297/12
            
         Euroopa Kohtu (kolmas koda) 11. oktoobri 2007. aasta otsus (Hanseatisches Oberlandesgericht'i (Saksamaa) eelotsusetaotlus) — Lämmerzahl GmbH versus Freie Hansestadt Bremen
   (Kohtuasi C-241/06) (1)
   
   (Riigihankelepingud - Direktiiv 89/665/CEE - Riigihankemenetluses tehtavate otsuste läbivaatamise kord - Aegumistähtaeg - Tõhususe põhimõte)
   (2007/C 297/18)
   Kohtumenetluse keel: saksa
   Eelotsusetaotluse esitanud kohus
   Hanseatisches Oberlandesgericht
   Põhikohtuasja pooled
   
      Hageja: Lämmerzahl GmbH
   
      Kostja: Freie Hansestadt Bremen
   Kohtuasja ese
   Eelotsusetaotlus — Hanseatisches Oberlandesgericht — Nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (EÜT L 395, lk 33; ELT eriväljaanne 06/01, lk 246), muudetud nõukogu 18. juuni 1992. aasta direktiiviga 92/50/EMÜ, millega kooskõlastatakse riiklike teenuslepingute sõlmimise kord (EÜT L 209, lk 1; ELT eriväljaanne 06/01, lk 322), artikli 1 lõigete 1 ja 3 tõlgendamine — Riigihankemenetluses, mille maksumus on hinnatud väiksemaks kui 200 000 eurot, tellija otsuse vaidlustamise õiguse puudumine — Kõigi nõuete aegumine hankelepingu maksumuse eksliku määramise tõttu hanketeate avaldamise ajal
   Resolutiivosa
   
               1)
            
            
               Vastavalt nõukogu 14. juuni 1993. aasta direktiivi 93/36/EMÜ, millega kooskõlastatakse riiklike tarnelepingute sõlmimise kord, muudetud komisjoni 13. septembri 2001. aasta direktiiviga 2001/78/EÜ, artikli 9 lõikele 4 ja IV lisale tuleb nimetatud direktiivi kohaldamisalasse jäävas hanketeates märkida hankelepingus märgitav kogus või maht. Selle märke puudumisel peab olema võimalik algatada hankija otsuste läbivaatamise menetlus nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta, muudetud nõukogu 18. juuni 1992. aasta direktiiviga 92/50/EMÜ, millega kooskõlastatakse riiklike teenuslepingute sõlmimise kord, artikli 1 lõike 1 alusel.
            
         
               2)
            
            
               Direktiiviga 89/665, muudetud direktiiviga 92/50, ja eriti selle artikli 1 lõigetega 1 ja 3 on vastuolus see, kui siseriiklikus õiguses ette nähtud aegumisnormi kohaldatakse nii, et pakkujatele pole antud võimalust esitada kaebusi seoses riigihankemenetluse valikuga või hankelepingu maksumuse hindamisega, kui hankija ei ole nimetatud hankelepingu jaoks vajalikku kogust või lepingu üldist mahtu huvitatud isikule selgelt teatavaks teinud. Nimetatud direktiivi samade sätetega on vastuolus ka see, kui niisugust normi laiendatakse hankija otsuste suhtes üldiselt, sh nende hankemenetluses tehtavate otsuste peale, mis tehakse aegumisnormis sätestatud tähtajast hilisemas menetluse faasis.
            
         
      (1)  ELT C 212, 2.9.2006.